Луиш ди Камоинш
Песен по тази стара песничка

Превод от португалски: Симеон Хаджикосев, 1984

chitanka.info

Рицарю, лъжец притворен,

перла си фалшива:

че убивам те, говориш,

а ти мен убиваш.

Строфи

Модно е това изкуство —

да измамваш доверчиви

със набожности лъжливи,

скриващи изтляло чувство.

Аз, злосторнико, те любя

и едва съм жива.

Казваш, че ще те погубя,

а ти мен убиваш.

Хайде, кой сега от нас

до смъртта е близо?

Ти си правият, излиза,

а изкупвам мъки аз.

И пред истината свята

пак лъжа съшиваш,

че погубвам ти душата,

а ти мен убиваш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.